सोवियत संघ का इतिहास (१९८५-१९९१)
सोवियत संघ का स्वतत्र राष्ट्रों के रूप में विघटन सन् १९८५ के आरम्भ में शूरू हुआ। सोवियत संघ सैनिक रूप से बहुत शक्तिशाली बन गया था किन्तु घरेलू आर्थिक स्थिति बहुत खराब थी। इसके अलावा धीरे-धीरे अनेक कारणों से स्थिति कराब होती चली गयी। अन्तत: सन् १९९१ में सोवियत संघ टूट गया। तख्ता-पलट की एक असफल कोशिश हुई। अन्त में रूस की सत्ता बोरिस येल्सिन के हाथ आ गयी।
सोवियत संघ का विघटन
शीत युद्ध के दौरान पश्चिमी प्रचार का जोर यह प्रमाणित करने में रहा कि उत्पादन और वितरण दोनों ही मामलों में साम्यवादी प्रणाली पूरी तरह असफल हुई है। अभाव के इस माहौल में उपभोक्ताओं के बढे़ असंतोष के साथ-साथ अभिव्यक्ति की स्वतंत्रता के अभाव में और मानवधिकारों के उल्लंघन ने सोवियत व्यवस्था को और कष्टदायी बना दिया था।